CELEX: C2006/022/37
Language: da
Date: 2006-01-28 00:00:00
Title: Sag T-415/05: Sag anlagt den  25. november 2005  — Den Hellenske Republik mod Kommissionen

28.1.2006   
            
            
               DA
            
            
               Den Europæiske Unions Tidende
            
            
               C 22/19
            
         Sag anlagt den 25. november 2005 — Den Hellenske Republik mod Kommissionen
   (Sag T-415/05)
   (2006/C 22/37)
   Processprog: græsk
   Parter
   
      Sagsøger: Den Hellenske Republik (ved Aik. Samoni, P. Mylonopoulos)
   
      Sagsøgt: Kommissionen for De Europæiske Fællesskaber
   Sagsøgerens/sagsøgernes påstande
   
               —
            
            
               Hel eller delvis annullation af Kommissionens beslutning af 14.9.2005, E(2005) 2706 endelig.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   I forbindelse med privatiseringen af det nationale græske flyselskab »Olympiaki Aeroporia« oprettedes et nyt selskab »Olympiakes Aerogrammes« (»NOA«), som overtog førstnævnte selskabs flyvirksomhed, mens et andet selskab »Olympiaki Aeroporia-Ypiresies A.E.« (»OA«), en ny betegnelse for det nævnte selskab, varetog de øvrige virksomheder, bl.a. virksomhed i forbindelse med landing og bagage, samt vedligeholdelse og reparation af luftfartøjer. Kommissionen fastslog i den anfægtede beslutning, at følgende ydelser til NOA og OA var uforenelige med traktaten:
   
               —
            
            
               det forhold, at NOA for fremlejning af luftfartøjer betaler en lejeafgift, der er lavere end den, der kræves af leasingselskaber, hvilket indebærer et tab for den græske stat og OA
            
         
               —
            
            
               en undervurdering af de forskellige dele af NOA's virksomhed under dets oprettelse
            
         
               —
            
            
               den græske stats kontantbetalinger til OA og dens betaling af forskellige låneydelser og udgifter, som skulle have været udredt af OA
            
         
               —
            
            
               den græske stats tolerante adfærd over for OA med hensyn til skyldige skatter og sociale bidrag.
            
         Den Hellenske Republik har med sit søgsmål anfægtet den del af beslutningen, som vedrører de udgifter, som NOA betaler for luftfartøjer. Den græske stat har anført, at der ikke er tale om statsstøtte, og at beslutningen er i strid med artikel 87, stk. 1, EF. Ifølge Den Hellenske Republik har den græske stat og NOA handlet som enhver uafhængig erhvervsdrivende, eftersom den øvrige lejeafgift, som betaltes af NOA, svarede til markedsprisen. Den Hellenske Republik har herved anført, at den anfægtede beslutning på dette punkt ikke er tilstrækkeligt begrundet.
   For så vidt angår den del heraf, som vedrører vurderingen af dele af NOA's erhvervsvirksomhed, har Den Hellenske Republik fastholdt, at Kommissionen har anlagt en klart fejlagtig vurdering for så vidt angår fastsættelsen af de dele af OA's virksomhed, som blev overført til NOA, og at Kommissionens konklusion på dette punkt er behæftet med en begrundelsesmangel. Den Hellenske Republik har under alle omstændigheder hævdet, at beslutningen også er behæftet med en begrundelsesmangel for så vidt angår den del heraf, hvori Kommissionen fastslår, at der ikke foreligger former for statsstøtte, som er omfattet af artikel 87, stk. 3, EF, og har desuden anført, at Kommissionen på dette punkt begået en retlig fejl.
   For så vidt angår den græske stats betaling af forskellige låneydelser og leasingudgifter har Den Hellenske Republik anført, at den har foretaget disse betalinger i dens egenskab af kautionist i henhold til den garanti, som den havde påtaget sig inden vedtagelsen af nævnte beslutning fra Kommissionen, hvori disse nævnes. Den Hellenske Republik har anført, at den efter betalingen af de pågældende beløb iværksatte proceduren i henhold til græsk ret med henblik på deres tvangsinddrivelse fra OA. Den Hellenske Republik har under henvisning hertil anført, at den anfægtede afgørelse er utilstrækkelig begrundet på dette punkt, hvilket ifølge Den Hellenske Republik indebærer en klart fejlagtig juridisk vurdering.
   For så vidt angår den del af beslutningen, hvori det fastslås, at NOA har efterfulgt OA, har Den Hellenske Republik fremført en række argumenter, hvorunder den har bestridt Kommissionens vurdering og har herved hævdet, at der foreligger en tilsidesættelse af artikel 87, stk. 1 og artikel 88, stk. 2, EF samt en mangelfuld begrundelse.
   Den Hellenske Republik har desuden anført, at der foreligger en tilsidesættelse af retten til kontradiktion samt af princippet om en god forvaltning, idet den ikke har haft mulighed for at fremføre sine synspunkter med hensyn til inddragelsen af de ukendte sagkyndige, som Kommissionen har henvist til. Den Hellenske Republik har endelig anført, at der foreligger en tilsidesættelse af proportionalitetsprincippet og en begrundelsesmangel, eftersom Kommissionen i beslutningen kræver tilbagebetaling af den støtte, der er ydet i tidsrummet 2002-2004, skønt NOA først påbegyndte sin virksomhed den 11.12.2003.